Moby Dick (terminaali)

Moby Dick () on suomalaisomisteisen perheyhtiön Container Finance Ltd Oy:n tytäryhtiön Multi-Link Terminalsin kokonaan omistama satamayhtiö, joka sijaitsee Pietarin edustalla Litke Bayn alueella. Satama sijaitsee Kronstadtissa 50 hehtaarin laajuisella Litken satama-alueella, joka vuokrattiin terminaalin käyttöön vuonna 2001. Containership Group toimi aluksi Pietarissa puutavarasatama-alueella vuodesta 1994 alkaen, mutta terminaalin johtajan kuoltua äkillisesti vuonna 1998, löydettiin toinen alue.Nordström, Kimmo: Containerships Litke Terminal (PDF), s. 4. Joulukuu 2004. Terramare.  Terminaali on yhä aktiivisessa toiminnassa.

Terminaalin suunniteltu enimmäiskäsittelykapasiteetti on 500 000 TEU:a vuodessa. Vuodesta 1997 on alueella ollut kaksi linjaa, joiden kapasiteetti on 180 000 TEU:a vuodessa.

 Historia 
Letke Bayn alueen terminaalin rakentaminen aloitettiin huhtikuussa 2001, ja ensimmäinen osuus oli valmis vastaanottamaan laivan saman vuoden juhannuksena. Terminaalia operoitiin tuolloin TEU:n 172 Petsamo-laivoin ja 375 Expansa-laivoin syöttöliikenteenä Helsingistä. Ensimmäisen linjan käsittelykapasiteetti oli 75 000 TEU:ta vuodessa.Containership has started a regular service to Litke bay terminal / Kronstadt, 28.8.2002. Containerships. Viitattu 17.5.2007.  

Ensimmäinen vaihe käsitti 150 metriä laituria ja neljän hehtaarin tausta-alueen sekä kontinkäsittelyyn kuuluvat nosturit, jotka olivat valmiit joulukuussa 2001. Koska alue oli kansainvälinen rajanylityspaikka, rakennettiin työtilat myös 13 eri viranomaisyhteisölle.

Vuonna 2003 terminaali työllisti 100 henkilöä. Vuonna 2006 ilmoitettiin, että Moby Dick rakentaa kolmannen terminaalin Nissanin autojen maahantuontia varten 10 000 000 dollarin budjetilla. Nissanin vuosituonti Venäjälle vuonna 2006 oli noin 40 000 autoa.Moby Dick to invest $10 mln in Nissan terminal, 6.9.2006. Interfax. 

 Terminaalin väylä 
Pohjaa ruoppautettiin 28 merihehtaarin alueelta yli kuusi miljoonaa kuutiometriä. Pohja oli kovaa savea ja moreenia. Väylää ruopattiin siten, että väyläsyvyys saatiin hyväksytetyksi 4,9 metriin vuonna 2001.

Laajennukset 2004 edellyttivät 200 metriä uutta laituria ja kuusi hehtaaria kenttiä. Väylää pyrittiin syventämään lähemmäs kymmentä metriä. Arvioiden mukaan tarvittava lisäruoppaus olisi käsittänyt 750 000 kuutiometriä maata, mutta tarpeeksi osoittautuikin 1 000 000 kuutiometriä. Väyläsyvyys saatiin hyväksytyksi ruoppaamisen jälkeen 8,9 metriin.

Lisälaajennukset käsittäisivät uuden laiturin ja seitsemän hehtaaria lisää tausta-alueita.

 Erimielisyyksiä terminaalialueesta 
Terminaalin tontti kuuluu Pietarin kaupungille. Vuonna 2006-2007 Pietarin padon rakennustöiden johdosta oli alueella toimintaa Venäjän federaation rakennusvalvontakomitean Luoteis-Venäjän piirin suorituttamiin rakennustöihin liittyen. Venäjän federaation rakennusvalvontaviraston Luoteis-Venäjän piiri olisi halunnut osan terminaalialueesta pois käytöstä edistääkseen padon rakentamista alueella. Yhtiö Moby Dick ei suostunut ehdotukseen, koska epäili menettävänsä alueitaan lopullisesti. Epäilyjä herätti esimerkiksi se, ettei Pietarin kaupunginhallitus vahvistanut luonnosta, jonka mukaan alue olisi palautettu Moby Dickille 1. huhtikuuta 2009 mennessä padon rakentamisesta riippumatta.

Puolitoista vuotta kestäneiden erimielisyyksien jälkeen Pietarin kaupunki irtisanoi terminaalialueen vuokrasopimuksen ja rakennusvalvontavirasto ryhtyi 15. toukokuuta 2007 poistamaan Moby Dickin kolmannen linjan betonielementtejä.Temkin, Anatoli: Моби Дик” выселяют - Mobi Dik häädetään, 16.5.2007. Vedomosti.   Schönberg, Kalle: Rosstroi otti suomalaisyhtiön alueen haltuunsa. Taloussanomat, 16.5.2007. Rosstroi otti suomalaisyhtiön alueen haltuunsa, 16.5.2007. Yleisradio. Pietarin kaupungin haluama alue oli Moby Dickin kolmas terminaalilinja. Pietarin kaupungin 23. huhtikuuta 2007 kirjoittaman kirjeen mukaan asiasta olisi pitänyt sopia 15. toukokuuta 2007 mennessä.Смольный продлил срок передачи участка, занимаемого ООО "Моби Дик", до 15 мая. Если компания не освободит его в срок, вопрос будут решать в судебном порядке - Smolna pidensi OOO Mobi Dikin tontin luovuttamisaikaa 15. toukokuuta. Ellei yritys vapaute tonttia ajoissa, kysymystä aletaan ratkaista oikeusprosessissa, Delovoi Peterburg. 23.4.2007. Karta sobstvennosti Sankt-Peterburga.   Moby Dickin kolmannelle vaiheelle suunnittelema alue haluttiin antaa padon rakennustöitä varten.Городские власти производят опись имущества «Моби Дика» - Kaupungin viranomaiset haltuunottavat Moby Dikin omaisuuden, 16.5.2007. Restate.ru.  

Venäjän federaation rakennusvalvontaviraston Kaakkois-Venäjän piiri olisi taas halunnut, että Moby Dick olisi allekirjoittanut kyseessä olevan alueen osan luovutussopimuksen jo 19. huhtikuuta 2007 mennessä. Moby Dickin toimitusjohtaja ilmoitti rakennusvalvontavirastolle, että mikäli rakennusvalvontaviraston toimisto jatkaa lainvastaista toimintaansa eikä puoleenyöhön mennessä kieltäydy laittomista toimista ja purkutöistä, Moby Dick ottaisi yhteyttä vastaaviin viranomaisiin rikostutkintapyynnöllä.

DLA Piperin vanhemman lakimiehen Aleksei Skvortšovin mukaan Pietarin kaupungilla oli oikeus mennä Moby Dickin vuokraamalle tontille, koska yhtiö otti velvoitteekseen alueen siistimisen viime syksynä. Hänen mukaansa yritys ei olisi pystynyt taistelemaan oikeudessa virkamiesten toimenpidettä vastaan.

Edistääkseen viranomaisten tavoitteita padon rakentamiseksi vartiointiliike Junion-M sulki 10. huhtikuuta 2007 tarkalleen kello 9 Moskovan aikaan konttiliikenteen Moby Dickin terminaalille.Контейнерам "Моби Дика" перекроют дорогу к терминалу (Санкт-Петербург) - Mobi Dikin konttien tie terminaalille suljetaan (Pietari), 9.4.2007. Regnum.   Liikenne kuitenkin sallittiin uudelleen pian. Vastaavasti Moby Dick oli estänyt padonrakennusliikenteen pysäköimällä kulkuväylälle kuorma-autoja.

Ulkoasiainministeri Ilkka Kanerva otti kantaa asiaan 16. toukokuuta 2007 pitäen sitä ennen kuulumattomana. Hänen mukaansa WTO:hon ja OECD:hen pyrittäessä pitäisi ymmärtää niiden edellyttämät investointisuojat. Asiasta pitäisi kyetä keskustelemaan jo ennen seuraavia virallisia tapaamisia.

 Vuoden 2008 palautus 
Vuonna 2008, kun Rostroi oli rakentanut osaansa Pietarin padosta, haltuun otettua aluetta ryhdyttiin palauttamaan.  

Katso myös
Vladimir Kogan
Valentina Matvijenko

Lähteet

Aiheesta muualla
 Kuvia häädöstä 
 Yleisradio
 OOO Mobi Dikin ilmoitus
 Pietarin kaupungin omaisuuskomitea
 Restate  
Baltic Palette: Needs for transport infrastructure investments in the Russian Baltic Palette regions, Finland report, Natalia Gufman and Juri Koudrashov, Mikhail Pimonenko, November 2004-May 2004, sivu 30, pdf-tiedosto
Shortsea Shipping on the Baltic Sea - Prospects and Challenges, Pekka Sundberg (pdf)

Luokka:Kronstadt
Luokka:Venäjän Itämeren satamat